**10-та учебна седмица Домашна работа - 4 клас**

**Видове изречения по цел на изказване**

Видовете изречения по цел на изказване са: съобщително, въпросително, възклицателно и подбудително.

Ако нашата цел на това, което искаме да изкажем е да съобщим нещо, използваме съобщително изречение. То започва с главна буква и завършва с **точка**.

Ако нашата цел на това, което искаме да изкажем е да зададем въпрос, използваме въпросително изречение. То започва с главна буква и завършва с **въпросителен знак**.

Ако нашата цел на това, което искаме да изкажем е да изразим чувство, използваме възклицателно изречение. То започва с главна буква и завършва с **възклицателен (удивителен) знак**.

Ако нашата цел на това, което искаме да изкажем е да изразим заповед, молба, забрана, съвет или желание, използваме подбудително изречение. То подбужда някого да направи нещо. Започва с главна буква и завършва с **удивителен (възклицателен) знак или точка**, ако се изказва спокойно.

Моля, направете упражнения 3 и 4 на стр. 5 от учебното помагало по български език.

Моля, прочетете гладко „Ден за чистене” от Астрид Линдгрен на стр.38 от Читанката.

**Сурваки, Сурва**, **Васильовден, Нова година**  е български народен празник, отбелязващ началото на новата [календарна година](https://bg.wikipedia.org/wiki/%D0%93%D0%BE%D0%B4%D0%B8%D0%BD%D0%B0). Децата изпълняват наричания за здраве и благоденствие.



*Моля, научете наизуст стихчето за празника Сурваки:*

Сурва, сурва весела година!

Да сте живи,

да сте здрави!

Всеки работа да има,

всяко зло да ви забрави!

Нека всички земни дари

да се трупат на камари!